മുട്ടില് വനംകൊള്ള: മുഖ്യപ്രതി റോജി അഗസ്റ്റിന് ഉള്പ്പെടെ മൂന്ന് പേരും അറസ്റ്റില് വയനാട്: മുട്ടില് വനംകൊള്ളക്കേസില് മൂന്ന് പ്രതികളും അറ്സറ്റില്. റോജി അഗസ്റ്റിന്, ആന്റോ അഗസ്റ്റിന്, ജോസ്കുട്ടി അഗസ്റ്റിന് എന്നിവരാണ് അറസ്റ്റിലായത്. മലപ്പുറം തിരൂരില് നിന്നാണ് മൂന്നു പേരേയും ക്രൈംബ്രാഞ്ച് സംഘം പിടികൂടുന്നത്. എറണാകുളത്ത് നിന്നും വയനാട്ടിലേക്ക് പോകുന്ന വഴിയായിരുന്നു അറസ്റ്റ്. സര്ക്കാര് ഇക്കാര്യം ഹൈക്കോടതിയില് അറിയിച്ചിട്ടുണ്ട്. ക്രൈം ബ്രാഞ്ച് സംഘം ആലുവ മുതല് പ്രതികളെ പിന്തുടരുകയായിരുന്നു. പാലിയേക്കര ടോളില് വച്ചും ചേറ്റുവയില്വെച്ചും ക്രൈംബ്രാഞ്ച് സംഘത്തെ വെട്ടിച്ച് ഇവര് രക്ഷപെട്ടിരുന്നു. ഒടുവില് ഇവരെ പിന്തുടര്ന്ന ക്രൈംബ്രാഞ്ച് സംഘം തിരൂരില് വെച്ച് കസ്റ്റഡിയിലെടുക്കുകയായിരുന്നു. ഹൈക്കോടതിയില് നിന്നുണ്ടായ രൂക്ഷ വിമര്ശനത്തിന് പിന്നാലെയാണ് അറസ്റ്റ് നടപടികളും വേഗത്തിലാക്കിയത്. ജാമ്യാപേക്ഷയുമായി പ്രതികള് ഇന്നും ഹൈക്കോടതിയെ സമീപിച്ചിരുന്നു. അമ്മയുടെ സംസ്കാര ചടങ്ങുകള് കഴിയും വരെ അറസ്റ്റ് തടയണമെന്നായിരുന്നു ഇവരുടെ ആവശ്യം. എന്നാല് ഇതിന് സൗകര്യം ഒരുക്കുമെന്ന് സര്ക്കാര് ഹൈക്കോടതിയെ അറിയിച്ചു. അന്വേഷണത്തെ പ്രതികൂലമായി ബാധിക്കുമെന്ന് ചൂണ്ടിക്കാട്ടിയാണ് ഹൈക്കോടതി ഇന്നലെ റോജി അഗസ്റ്റിന്, ആന്റോ അഗസ്റ്റിന്, ജോസ് കുട്ടി അഗസ്റ്റിന് എന്നിവരുടെ ജാമ്യാപേക്ഷ തള്ളിയത്.